En kvindelig cyklist er mandag morgen blevet ramt af en bil.

En kvindelig cyklist på 61 år er bragt til Aalborg Universitetshospital efter at hun klokken 6:48 mandag morgen blev ramt af en bil. Uheldet skete, da den 61-årige kvinde kom kørende på sin elcykel på Sønder Boulevard i sydvestlig retning. En 38-årig kvindelig bilist, som kom kørende ad Peder Stubsvej overså af ukendte årsager sin vigepligt og den 61-årige. Hun er blevet sigtet for ikke at overholde sin vigepligt. Den 61-årige er ifølge Nordjyllands Politi ikke alvorligt tilskadekommen.